বিশ্ব সঙ্গীতঃ সোমোস নোভিওস - এটা অসম্ভব
আজকের বিশ্ব সঙ্গীত পর্বে শুনছেন এ্যান্ড্রিয়া বোচেলি এবং ক্রিস্টিনা এ্যাগিউলেরার কন্ঠে “সোমোস নোভিওস”।
সোমোস নোভিওস – ইটস ইমপসিবল - এটা অসম্ভব – গেয়েছেন এ্যান্ড্রিয়া বচেলি এবং ক্রিস্টিনা এ্যাগিউলেরা। এ্যান্ড্রিয়া বচেলির জন্ম ইতালীতে। জন্ম থেকেই চোখের কিছু সমস্যা ছিলো। কিন্তু ১২ বছর বয়সে ফুটবল খেলার সময় আঘাত পেয়ে তিনি পুরোপুরি অন্ধ হয়ে যান। উচ্চাঙ্গসঙ্গীতের ক্ষেত্রে তাঁর স্থান আজ পর্যন্ত কেউ নিতে পারেনি। শুধু গানের জন্য না, পীপল ম্যাগাজীন তাঁকে পৃথিবীর সবচাইতে সুদর্শন ৫০জনের তালিকায়েও অন্তর্ভুক্ত করেছে। শুনছেন তাঁর গলায় “সোমোস নোভিওস”। এ্যান্ড্রিয়া বচেলির সঙ্গে গাইছেন ক্রিস্টিনা এ্যাগিউলেরা। ছোটবেলায় ডিসনীর মিকি মাউস ক্লাবের সদস্য ছিলেন। আর মাত্র উনিশ বছর বয়সে প্রথম এ্যালবাম বের করে তিনি হয়ে যান যুক্তরাষ্ট্রের সবচাইতে জনপ্রিয় গায়িকাদের মধ্যে একজন। তাঁর কন্ঠ এত বলিষ্ঠ যে রোলিং স্টোন তাঁকে পৃথিবীর সর্বসেরা কন্ঠশিল্পীদের তালিকায় আটান্নতম স্থান দিয়েছে। এই তালিকায় যাদের নাম আছে তাদের মধ্যে ক্রিস্টিন এ্যাগিউলেরার বয়স সবচেয়ে কম। শুনছেন এ্যান্ড্রিয়া বচেলি এবং ক্রিস্টিনা এ্যাগিউলেরার কন্ঠে “সোমোস নোভিওস” – এটা অসম্ভব।